**ОБЩИНА САДОВО, ПЛОВДИВСКА ОБЛАСТ**

**4122 гр. Садово, ул. “ Иван Вазов” № 2**

**тел. централа: 03118/26-01 и 03118/21-71; факс 03118/25-00**

**ел. адрес:** **obsadowo@abv.bg**

ДО ОБЩИНСКИ СЪВЕТ

САДОВО

 О Т Ч Е Т

От Димитър Бориславов Здравков – кмет на община Садово

Относно: Изпълнението на бюджета за 2022 г.

 Уважаеми Госпожи и Господа,

 Предлагаме за разглеждане, материалът за изпълнение на бюджета за 2022 г.(Прил.1).

Настоящата информация се предоставя в изпълнение на чл.140, ал.1 от Закона за публичните финанси.

 Бюджетът на общината за 2022 г. се изпълнява съгласно регламентиращата нормативна база – Закона за държавния бюджет на РБ за 2022 г., ПМС №31 от 17.03.2022 г. за изпълнение на държавния бюджет на Република България за 2022 г. , Закона за публичните финанси .

Пристъпваме към разглеждане на конкретните цифри по отчета – прил.1.

*Раздел „Държавни дейности”*

 Приходите и разходите в раздел „Държавни дейности” се изпълняват на 70%.

Приходи

 Общата допълваща субсидия- §3111 е предоставяна своевременно от държавата – на 100%, което спомага за безпроблемната работа в държавните дейности.

 В § 3118 е отразено получаването на 1217796 лв. :

-1885019 лв.-ликвидиране на последствия от бедствия и аварии

 - рехабилитация на общ.път „Богданица- Ахматово“ – 1148221 лв.;

 - други – 69575 лв.

-8604 лв.- за присъдена издръжка и пътуване на правоимащи болни ;

 В § 3128 „Други субвенции” са отразени получените в процеса на изпълнение 135148 лв.:

 -131893 лв. – за компенсиране на безплатен превоз на ученици до 16 г.;

 -3255 лв. – за компенсиране издаването на карти за пътуване по междуселищната пътна система на пенсионери и др. категории пътуващи.

 В § 6101 „Получени трансфери” са отразени получени от МТСП 1114568 лв.- за обществени трапезарии и домашни помощници , 34382 лв. – от МОН – спрени месечни помощи за деца, които не посещават съответните образователни институции, 170380 - от ДФЗ за обезщетение градушка за ПССГ гр, Садово , 479174 от Министерство на младежта и спорта за изграждане на спортна площадка в ОУ с.Поповица .

 В § 6105 „Получени трансфери от МТСП” са отразени средствата за заплати и осигурителни плащания на работещите по програмите за временна заетост. Средствата се предоставят в процеса на изпълнение на бюджета.

 В § 6201 „Трансфери м/у б-т и сметки за средства на ЕС” са отразени възстановени средства от бюджетите на ОУ за реализирането на проекти .

 В § 6202 „Трансфери м/у б-т и сметки за средства на ЕС” са отразени ползвани средства от бюджетите на ОУ за реализирането на проекти .

 В § 8803 „Средства по европроекти” са отразени получени и изразходени средства по европроекти от училищата .

 В § 9318 е отразено плащането по главницата на заем- ЕСКО проект в ОУ с.Поповица .

 В § 9501 „Остатък в лева от предходния период” са отчитани средствата в раздел „Държавни дейности”, останали в банкова наличност към 1.01.2022 г.

 В § 9502 „Остатък във валута от предходния период“ –наличност във валутна сметка на ПССГ гр.Садово към 1.01.2021 г.

 В § 9507 „Наличност в края на периода” е показана банковата наличност по разплащателната сметка към 31.12.2022 г.

 В § 9508 „Наличност във валутна сметка” са отразени валутни средства на ПССГ гр.Садово към 31.12.2022 г.

РАЗХОДИ:

 В дейност „Общинска администрация” са отразени разходите за заплати и осигурителни плащания на работещите в общинската администрация (включително кметове на населените места ).

 В дейност „Други дейности по вътрешната сигурност” се отразяват разходите за възнаграждения и осигурителни плащания за обществените възпитатели, работещи към МКБППМН, както и за издръжка на комисията.

 В дейност „Отбранителна и мобилизационна подготовка”са отразени разходите за възнаграждения и осигурителни плащания на дежурните по оповестяване, както и издръжка на стаята на дежурните.

 В дейност „Ликвидиране на последствия от бедствия и аварии” са отразени разходите за рехабилитация на общински пътища „Катуница- Кемера“ и „Ахматово- Богданица“ .

 В дейност „ЦДГ” са отразени разходите за възнаграждения и осигурителни плащания на персонала в детските градини, както и за издръжка на детските заведения.

 В дейност „Неспециализирани училища” са отразени разходите на училищата в условията на прилагане на системата на делегираните бюджети. Прилагаме и справка за уточнения план и извършените разходи по отделни училища(Приложение № 2).

 В дейност „Професионални училища” са отразени разходите на ПССГ – гр.Садово .

 В дейност „ Други дейности по образованието” са отразени разходите за възнаграждения и осигурителни плащания за шофьорите на училищните автобуси, както за горива и друга поддръжка на автобусите.

 В дейност „Други дейности по здравеопазването” са отнасяни разходите, които прави общината за пътуване на правоимащи болни,както и други свързани със здравеопазването , както и за възнаграждения и осигурителни плащания за здравен медиатор.

 В дейност „Здравни кабинети в детските градини и училищата” са отразени разходите за възнаграждения,осигурителни плащания и цялостна издръжка на здравните кабинети,обслужващи детските градини и училищата, намиращи се на територията на общината.

 В дейност „Център за обществена подкрепа” са отнасяни разходите за възнаграждения и осигурителни плащания за работещите в центъра, както и за издръжка на неговата текуща работа .

 В дейност „Център за настаняване от семеен тип” са отразени разходите за издръжка на социалния дом в с.Ахматово .

 В дейност „Програми за временна заетост” са отразени разходите за възнаграждения и осигурителни плащания на работещите по програмите за временна заетост. Средствата се получават в процеса на изпълнение на бюджета .

 В дейност „Центрове за социална рехабилитация и интеграция” са отразени разходите в социалния център в с.Болярци .

 В дейност „Други служби и дейности по подпомагане на заетостта” се отразяват средствата, които се получават в процеса на изпълнение на бюджета, които общината предоставя на транспортните фирми за издаването на карти за пътуване на ветераните от войните.В издръжка са отразени разходите за издръжка на обществените трапезарии, а като възнаграждения и осигурителни плащания – разходите за домащни помощници .

 В дейност „Читалища” са отразявани субсидиите, които общината предоставя на читалищата.

*Раздел „Местни дейности”*

 Приходите и разходите в местните дейности се изпълняват на 61%.

 Приходи

 С висок % на изпълнение са:

 -Данък при придобиване на имущество – 110%;

 -Наем земя – 109%;

 -Постъпления от продажба на земя – 109%.

 Като цяло собствените приходи се преизпълняват на 100 % - план 3983330 лв. – отчет 3982203 лв.

 Изравнителната субсидия § 3112, както и целевата субсидия за капиталови разходи – § 3113 са получени на 100%.

 В § 3118 е отразено получаването на 1390 лв.-банкови такси за ПОС устройства .

 В § 6101 е отразено получаването на :

 -104206 лв. – за проект по „Красива България“ – саниране на сградата на ОА в гр. Садово;

 -131881 лв. от ДФЗ за ДДС по проекти на РА ;

 - 9504 лв. от Министерство на туризма за настаняване на бежанци от Украйна;

 - 1965770 лв. от МРРБ за ремонт на общ. път „Виница – Милево“;

 - 131786 лв. от МРРБ за довеждащ водопровод до с.Поповица .

 В § 6102 са отразени преведени средства на община Асеновград – отчисления на тон битови отпадъци за закриване на съществуващите депа за битови отпадъци и изграждане на нови- част от план-сметката на разходите на таксата за битови отпадъци.

 В § 6202 са отразени вътрешни трансфери между бюджета и извънбюджетните сметки , като са отразявани и плащанията по АКТ на НАП по програма Техническа помощ – ОП”Околна среда” .

 В § 6401 са отразени получени средства по проекти на ПУДООС за подобряване на околната среда на селищата.

 В § 7600 са отразени временно предоставените средства от бюджета за реализацията на проекти на ЕС.

 В § 9318 са отразени плащанията на главница по реализирания ЕСКО проект в ЦДГ с.Катуница към фирмата изпълнител на проекта, както и лизингови вноски при покупка на автомобили.

 В § 9501 „Остатък в лева от предходния период” е отразен остатъка в раздел „Общински дейности” към 1.01.2022 г. , а в § 9507 „Остатък в лв. в края на периода”- остатъка към 31.12.2022 г.

 Разходи:

 В Дейност „Общинска администрация” са отнасяни разходите за текуща издръжка на работата на администрацията в гр.Садово и кметствата по населени места.

 В дейност „Общински съвет” са отразени разходите за възнаграждения и осигурителни плащания на общински съветници, както и за издръжка работата на съвета.

 В дейност „ЦДГ” са отразени разходите за текуща издръжка на работата на детските градини.

 В дейност „Клубове на пенсионера” са отразявани разходите за възнаграждения и осигурителни плащания на организаторите на пенсионерски клубове, както и за поддръжка на клубовете.

 В дейности „Програми за временна заетост” са отразени разходите за материали и други плащания, свързани с работата на служителите по временната заетост.

 В дейност „Водоснабдяване и канализация” са отразявани разходите свързани с водоснабдяването и канализационните мрежи на територията на община Садово .

 В дейност „Осветление на улици и площади” са отразени разходите за ел.енергия и поддръжка на уличното осветление в населените места.

 В дейност „Поддръжка на уличната мрежа” са отразени възнаграждения и осигурителни плащания за групата за ремонт на уличната мрежа ,както и материали ,за работата им.

 В дейност „Управление на дейностите по околната среда” са отразени разходите за подобряване на екологичната среда с постъпленията от еко-глоби, налагани на спиртната фабрика в с. Катуница.

 В дейността „Чистота” са отразени разходите по план-сметката на таксата за битови отпадъци за сметоизвозване, поддръжка на териториите за обществено ползване, депониране.

 В дейност „Озеленяване” са отразени разходи за затревяване и засаждане на цветя по населените места .

 В дейност „Дейности по почивното дело” са отразени разходите на получените средства по проекти на ПУДООС за околната среда в селищата.

 В дейност „Спортни бази и спорт за всички” са отразени разходите за поддръжка на стадионите, субсидиите за дейността на клубовете.

 В дейност „Обредни домове и зали” са отразявани разходите за погребение на самотни граждани, за сключване на граждански бракове по кметствата и за поддръжка на гробищните паркове.

 В дейност „Ремонт-пътища” са отразени разходите, свързани с поддръжката на улиците и четвъртокласната пътна мрежа (включително и зимната поддръжка на четвъртокласната пътна мрежа).

 В дейности „Разходи за лихви” са отразени разходите за обслужване на заеми .

*Раздел „Дофинансиране на държавните дейности с общински приходи”.*

 В дейност „Общинска администрация” са отразени възнагражденията и осигурителните плащания за допълнителните щатни бройки към администрацията.

 В дейност „Общообразователни училища” са отнасяни допълнителните разходи за училищата от общински приходи.

 В дейност „Професионални училища” са отразени разходите извършени със собствени приходи на ПССГ .

 В дейност „Читалища” – пар. 45-00 са отразени допълнителни субсидии за читалищата.

 В отделно приложение(прил.3) е представен отделно отчет на поименния списък за капиталови разходи, както отчет на сметките по проекти на ЕС (прил.4).

 Прилагаме и доклад на Сметна палата за заверка на Годишен финансов отчет за 2021 г.( прил.5).

Във връзка с гореизложеното предлагаме следния проект за

РЕШЕНИЕ

Приема отчета за изпълнение на бюджета на община Садово за 2022 г.

Изготвил-дир.”ОА”:

 (Й.Ташев)

С уважение,

Кмет на община Садово:

 (Д.Здравков)